বামপন্থীদের তথাকথিত উগ্র যে-ধারাটিকে মুজিববাহিনী তাদের বিশেষ লক্ষ্যবস্তু হিসাবে চিহ্নিত করেছিল সেটিতে তখন অনেকগুলো গ্রুপ। প্রথম দিকে কোনো কোনো গ্র“পের দ্বিধা ও সংশয় থাকলেও পরে কিন্তু সকল গ্র“পই যুদ্ধে অংশ নেয়। তবে লড়াইয়ের কাজটা তাদের জন্য মোটেই সহজ ছিল না। প্রথমত তারা লড়ছিলেন দেশের মাটিতে থেকেই, যে-কাজটা ছিল খুবই বিপজ্জনক, কারণ তাদের অস্ত্র সরবরাহ ছিল অত্যন্ত সীমিত, এবং পিছু হটে যে ভারতে আশ্রয় নেবেন সেটা ছিল বিবেচনার বাইরে। দ্বিতীয়ত, যদিও তাদের লড়াইটা ছিল পাকিস্তানি বাহিনী ও রাজাকারদের বিরুদ্ধেই, তবু প্রথম থেকেই তারা আওয়ামী লীগের স্থানীয় সদস্য এবং পরে ভারতপ্রত্যাগত প্রশিক্ষিত মুক্তিবাহিনী ও মুজিববাহিনী উভয়ের দ্বারা আক্রান্ত হয়েছেন। তাদের সে-ইতিহাস লিপিবদ্ধ হবার অপেক্ষায় রয়েছে।